24 ага

24 ага (24 май) — григориан кечышот почеш идалыкын 144-ше (кужемдыме ийлаште — 145-ше) кечыже. Идалык пытыме марте 221 кече кодеш.

 Пайрем да памятный дате-влак 
 1923 ийыште Краснококшайск олаште икымше гана «Йошкар пеледыш пайремым» эртареныт. 
 Кадровик  кечыже палемдалтеш.
 Славян тиште да тӱвыра кече.
 Европа кӱкшытыштӧ парк-влак кече палемдалтеш.

 Лӱмгече 
Ага тылзын коло нылымше кечынже Александр, Кирилл, Никодим, Ростислав–влакын лӱм кечышт.

 Событий-влак 
Тугак ончо: :Категорий:Ага тылзын 24 кечысе событий-влак
 1844 ийыште Морзен телеграфше дене Вашингтон гыч Балтиморыш икымше телеграммым колтымо.
 1900 ий 22 Агаште Санкт-Петербург олаште «Аврора» крейсерым икымше рейсыш лектын.
 1956 ийыште «Евровидение» муро конкурс икымше гана эртен. 
 2003 ийыште Йошкар Площадьыште Пол Маккартнин кугу концертше эртен.

 Шочыныт 
Тугак ончо: :Категорий:Ага тылзын 24 кечынже шочшо-влак
 1941 — Петухов, Валентин Иванович, кумдан палыме артист. Куженер кундем Кугу Ляждӱр ял гыч. Талантан актёрын паша корныжо тӱҥ шотышто Шкетан лӱмеш кугыжаныш драмтеатр дене кылдалтын.

 Коленыт 
Тугак ончо: :Категорий:Ага тылзын 24 кечынже колышо-влак
 1942 — Савинов Эчан, марий серызе, почеламутчо, журналист, артист, 1941–1945 ийласе Кугу Ачамланде сарын участникше. 
 1979 — Михаил Калашников (Кожер Микал), марий серызе, почеламутчо, журналист, кусарыше, МарНИИ-н директоржо (1946 — 1951), СССР Серызе-влак ушемын йыжъеҥже (1953), 1941–1945 ийласе Кугу Ачамланде сарын участникше.

 Калык пале 
 Мокейын кечыже. Тиде кечын ожно пашам ышташ ок лий улмаш: пакчаште да пасушто шындыме кушкыл ден саскам шолем пытара – маныныт. Тиде кечын йӱр йӱреш гын – шушаш кеҥеж ночко лиеш.
Марий кугезына-влак гын, игече вашталтме нерген тыге ойленыт: ночко кеҥежлан куэ вӱд чот йога але сур вараш пыжашым пасу покшелан опта – йӱран кеҥежлан. 

Категорий:24 ага